Hovedjuryen bestod av Jarle Aambø (leder), Karen-Marie Ellefsen, Hanne Haugland, Else-Marthe Sørlie Lybekk, Arnfinn Vik, Kjetil André Aamodt og Jan-Erik Aalbu. Juryleder Aambø uttalte i forbindelse med offentliggjøringen av nominasjonene at det hadde vært et ekstraordinært godt norsk idrettsår, og at det derfor var flere nominerte enn det vanligvis hadde vært årene før.